Ջոջո Ճագար

«Ջոջո Ճագար» (), ռեժիսոր Թայքա Վայթիթիի տրագիկոմեդիա, որը հիմնված է Քրիստին Լյունենսի «Caging Skies» գրքի վրա։ Գլխավոր դերակատարներն են Ռոման Գրիֆին Դևիսը, Թոմասին ՄաքՔենզին, Թայքա Վայթիթին, Ռեբել Ուիլսոնը, Սթիվեն Մերչանթը, Ալֆի Ալենը, Սեմ Ռոքուելը, Սքարլեթ Յոհանսոնը։

Ֆիլմը թողարկվել է 2019 թվականի հոկտեմբերի 18-ին։ 2019 թվականի սեպտեմբերին ֆիլմը Տորոնտոյի 44-րդ կինոփառատոնում ստացել է գրան պրի։ 2020 թվականին «Լավագույն ադապտացված սցենար» անվանակարգում ստացել է «Օսկար» մրցանակը։

Սյուժե 
Երկրորդ համաշխարհային պատերազմի տարիներին միայնակ գերմանացի Ջոջո «Ճագար» Բեցլերը փոխել է իր աշխարհայացքը, երբ հայտնաբերել է, որ իր միայնակ մայրը՝ Ռոզին, հրեա աղջկա է թաքցնում ձեղնահարկում։ Իր երևակայական ընկերոջ օգնությամբ Ջոջոն, ներկայանալով Ադոլֆ Հիտլերի կերպարում, պետք է պայքարի կույր նացիզմի դեմ։

Դերերում 
 Ռոման Գրիֆին Դևիս` Ջոջո «Ճագար» Բեցլեր
 Սքարլեթ Յոհանսոն` Ռոզի Բեցլեր
 Թոմասին ՄաքՔենզի` Էլզա Քոր
 Թայքա Վայթիթի` Ադոլֆ Հիտլեր
 Սեմ Ռոքուել` կապիտան Կլենցենդորֆ
 Ռեբել Ուիլսոն` օրիորդ Ռամ
 Սթիվեն Մերչանթ` կապիտան Դիրց
 Ալֆի Ալեն` Ֆինկել

Նկարահանումներ 
2018 թվականի մարտին հայտնի է դարձել, որ նացիստների առաջնորդի կերպարում խաղալու է Վայթիթին։ Սյուժեի գործողությունները զարգանում են 10-ամյա տղայի շուրջ, որը Երկրորդ համաշխարհային պատերազմի ժամանակ բուռն ցանկություն ուներ անդամագրվելու նացիստական ռեժիմին։ Հոր հեռանալուց հետո տղան ստեղծում է երևակայական ընկեր, որում միահյուսվում են նրա հոր և Ադոլֆ Հիտլերի կերպարները։ Ավելի ուշ` նույն ամսում,Սքարլեթ Յոհանսոնը միացել է դերասանական կազմին, որպեսզի մարմնավորի գլխավոր հերոսի մոր կերպարը, որը թաքնված հականացիստական կերպար է։ 2018 թվականի ապրիլին Սեմ Ռոքուելը միացել է դերասանական կազմին, որպեսզի մարմնավորի «հիտլերյան երիտասարդական ճամբարը գլխավորող նացիստ կապիտանին»։ 2018 թվականի մայիսին Ռեբել Ուիլսոնը միացել է դերասանական կազմին, որպեսզի մարմնավորի «հիտլերյան երիտասարդական ճամբարի դաժան հրահանգիչին»։ Նկարահանումներն անցկացվել են Պրահայում։ Ավելի ուշ` նույն ամսում, նորեկ Ռոման Գրիֆինը միացել է դերասանական կազմին՝ Յոհանսոնի որդու կերպարով, իսկ Թոմասին Մաքքենզին խաղացել է հրեա աղջկա դերը, որին Յոհանսոնը թաքցրել էր իր տանը։ 2018 թվականի հունիսին Ալֆի Ալենը միացել է դերասանական կազմին Ֆինկելի կերպարով, որը կապիտան Կլենցենդորֆի երկրորդ հրամանատարն էր, իսկ Սթիվեն Մերչանթը` կապիտան Դիրցի կերպարով, որը գեստապոյի գործակալ էր։

Հիմնական նկարահանումներն սկսվել են 2018 թվականի մայիսի 28-ին։ 2019 թվականի փետրվարին նկարահանումներն ավարտվել են։

Թողարկում 
Համաշխարհային պրեմիերան կայացել է 2019 թվականի սեպտեմբերին Տորոնտոյի միջազգային կինոփառատոնում։ Այն նաև ցուցադրվել է 2019 թվականի սեպտեմբերին Ֆանտաստիկ փառատոնում։ Ֆիլմը թողարկվել է 2019 թվականի հոկտեմբերի 18-ին։

Ծանոթագրություններ 

2019 ֆիլմեր
Ֆիլմեր Երկրորդ համաշխարհային պատերազմի մասին
Անգլերեն ֆիլմեր
Fox Searchlight Pictures ֆիլմեր
Ամերիկյան դրամա ֆիլմեր
Ամերիկյան կինոկատակերգություններ
Ամերիկյան ռազմական ֆիլմեր
Գրական ստեղծագործությունների էկրանավորումներ
21-րդ դարի ֆիլմեր
Նորզելանդական ֆիլմեր
Չեխական ֆիլմեր
Ֆիլմեր Հոլոքոստի մասին
BAFTA մրցանակի դափնեկիր ֆիլմեր
Ամերիկյան ֆիլմեր հասունացման տարիքի մասին